Public procurement notice: Contract Award Notice
Published: 2022-03-25
Buyer: Národné centrum zdravotníckych informácií
Country: SK
Contract type: Services
Procedure: Restricted procedure
CPV classification: 48100000 | 48170000 | 48180000 | 48211000 | 48614000
Award criteria: Lowest price

Technical requirements: NCZI je subjekt zodpovedný za realizáciu informatizácie a elektronizácie zdravotníctva v Slovenskej republike. Cieľom projektu je vybudovanie nových elektronických služieb zdravotníctva v oblasti dištančnej medicíny (telemedicíny).
- Vytvorenie centrálneho riešenia, ktoré zabezpečí komunikáciu medzi PZS a pacientom na úrovni smart aplikácii a smart telemedicínskych zariadení. Vytvorenie podporných aplikácií pre pacienta a PZS
- Nastavenie certifikačného procesu a procesu integrácie telemedicínskej pomôcky s NZIS, vrátane zabezpečenia podporných nástrojov.
Cieľom projektu je vybudovanie nových elektronických služieb zdravotníctva v oblasti dištančnej medicíny (telemedicíny).
Verejný obstarávateľ si vyhradzuje právo uplatniť si opciu s víťazným uchádzačom na predĺženie SLA zmluvy o ďalších 60 mesiacov.
Predmet zákazky bude spolufinancovaný kombináciou vlastných zdrojov verejného obstarávateľa a z Operačného programu Integrovaná infraštruktúra
V súlade s ust. § 57 ods. 2 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších prepdisov (ďalej len zákon o VO), cit.: Verejný obstarávateľ a obstarávateľ môžu zrušiť verejné obstarávanie alebo jeho časť aj vtedy, ak sa zmenili okolnosti, za ktorých sa vyhlásilo verejné obstarávanie, ak sa v priebehu postupu verejného obstarávania vyskytli dôvody hodné osobitného zreteľa, pre ktoré nemožno od verejného obstarávateľa alebo obstarávateľa požadovať, aby vo verejnom obstarávaní pokračovali, najmä ak sa zistilo porušenie tohto zákona, ktoré má alebo by mohlo mať zásadný vplyv na výsledok verejného obstarávania, ak nebolo predložených viac ako dve ponuky alebo ak navrhované ceny v predložených ponukách sú vyššie ako predpokladaná hodnota. Ak bola predložená len jedna ponuka a verejný obstarávateľ alebo obstarávateľ nezrušil verejné obstarávanie alebo jeho časť, je povinný zverejniť v profile odôvodnenie, prečo verejné obstarávanie nezrušil.
Verejný obstarávateľ podal dňa 17.12.2021 podnet podľa § 169 ods. 1 písm. b) v spojení s § 169 ods. 2 zákona o VO na výkon kontroly konanie o preskúmanie úkonov kontrolovaného pred uzavretím zmluvy na Úrad pre verejné obstarávanie (ďalej len ÚVO).
ÚVO v rámci výkonu dohľadu nad dodržiavaním povinností verejného obstarávateľa vo vzťahu k vyššie uvedenému zadávaniu zákazky identifikoval viaceré zistenia, ktoré mali alebo mohli mať vplyv na výsledok verejného obstarávania, v dôsledku ktorých sa verejný obstarávateľ rozhodol zrušiť verejné obstarávanie v súlade s ust. § 57 ods. 2 zákona o VO. Predmetné zistenia ÚVO by zároveň mohli mať zásadný vplyv na financovanie predmetu zákazky z prostriedkov EŠIF v rámci Operačného programu Integrovaná infraštruktúra. Detailné odôvodnenie zrušenia.zadávania zákazky je uvedené v oznámení o zrušení zadávania zákazky zverejnenom v profile verejného obstarávateľa na adrese: https://www.uvo.gov.sk/vyhladavanie-zakaziek/detail/dokumenty/433219
Verejný obstarávateľ zároveň pri rozhodnutí zrušiť zadávanie zákazky na vyššie uvedený predmet zohľadnil aj výsledky interného auditu vo vzťahu k samotnému predmetu zákazky, z ktorých vyplynulo odporúčanie prehodnotiť potreby a zámer projektu s ohľadom aj na skutočnosť, že od pôvodnej štúdie uskutočniteľnosti k tomuto projektu ubehli 3 roky a v rámci interného auditu bol identifikovaný aj nesúlad opisu predmetu zákazky so štúdiou uskutočniteľnosti. Zároveň vyplynula aj potreba vyhodnotiť externé závislosti (ako napr. IS OPE, NZIS a eAlerts, rollout telemedicínskych zariadení) v prípade realizácie projektu resp. potreba vyhodnotiť riziká, ktoré súvisia s vybudovaním tejto novej domény z pohľadu budúcej prevádzky na úrovni zdrojov (čas, ľudia, financie,..).
Po dôslednom posúdení všetkých okolností a potrieb NCZI verejný obstarávateľ prehodnotí a aktualizuje svoje požiadavky na predmet zákazky ako aj súvis s inými projektami verejného obstarávateľa, ktoré majú presah na predmet/projekt Zabezpečenie efektívneho používania služieb tZdravie a na základe interného posúdenia potrieb a nadväzujúcich projektov, ako aj v závislosti od možností financovania si vyhradzuje právo pristúpiť k opätovnému vyhláseniu zadávania zákazky na vyššie uvedený predmet zákazky niektorým zo súťažných postupov v zmysle zákona o VO s upravenými opisom predmetu zákazky a podmienkami účasti.
Verejný obstarávateľ doplnkovo uvádza, že verejné obstarávanie bolo zamerané na sociálne aspekty. Nejednalo sa o zelené obstarávanie, ani obstarávanie inovácií.